Case ID: 1045403
Sentence 15: Belə ki, 15 mart 2019-cu il tarixli ekspert rəyindən müəyyən edilir ki, mərtəbələrarası örtük konstruksiyasından su sızması aşağıdakı səbəblərə görə baş verə bilər: boru xətlərində yaranan qəzalardan, sanitar-texniki avadanlıqlarda yaranan qəzadan, kanalizasiya borularının çatlamasından, birləşmə yerinin keyfiyyətsiz bərkidilməsindən, tıxaclanmadan, yararsız texniki avadanlıqlardan istifadə edilməsindən, su kanalizasiya və boru xətlərinin istismar müddətinin bitməsindən və s. Apellyasiya məhkəməsi hesab etmişdir ki, iddiaçının mənzilinə suyun sızması məhz 56 nömrəli mənzilin döşəmə altında yerləşən boru xəttində olan nasazlıqlar səbəbindən baş vermişdir.Azərbaycan Respublikası Mülki Məcəlləsinin 1096-cı maddəsinə əsasən mülki hüquq pozuntusu (delikt) hüquqla və ya qanunla müdafiə edilən başqa şəxsə (zərərçəkənə) birbaşa ziyan və ya zərər vurulmasına gətirib çıxaran təqsirli, hüquqa zidd (mülki qanunvericiliyin normalarını pozan) əməldir (hərəkət və ya hərəkətsizlikdir).